Guidance About Whether To Marry A Girl Who Has Relations With Other Guys
یہ شرعی مسئلہ نہیں۔ اس کا فیصلہ آپ کو خود ہی کرنا ہے۔ انسان کو انسان کی حیثیت سے دیکھیں، مثالیت پسندی کو امید رکھنا خود فریبی ہے۔ جب تک کوئی آپ کے ساتھ عہد و پیماں میں نہیں آیا تھا،اس وقت اس پر ایسی کوئی ذمہ داری نہیں تھی کہ وہ کسی سے تعلق قائم نہ کرے۔ دین کو جو مطلوب ہے وہ یہ کہ ایسے کسی تعلق میں زنا کا معاملہ پیش نہ آئے۔ باقی پسند کرنا ہر ایک کا فطری حق ہے۔ اس کے باوجود آپ کا ذوق اگر یہ قبول نہیں کرتا کہ کوئی خاتون آپ سے عہد و پیماں سے پہلے بھی کسی سے جائز تعلق مین ہو تو بہتر ہے کہ شادی مت کیجیے ورنہ یہ کانٹا دل میں بیٹھا رہے گا جو آپ کی ازدواجی زندگی کو خراب کر ے گا یا آپ اس بات کو سمجھ لیں کہ کسی کا ماضی آپ کا پابند نہیں تھا جس طرح آپ کا ماضی ان کا پابند نہیں تھا۔